Hamadryas (sommerfugl)

Hamadryas er en slekt av sommerfugler som hører til gruppen Biblidinae i den store familien flikvinger (Nymphalidae). Disse tropiske sommerfuglene lever i Sør- og Mellom-Amerika. Det eksisterer også en planteslekt Hamadryas.

 Utseende 
Stort sett middelsstore (vingespenn 35 – 100 mm) sommerfugler med noe smale vinger. Slekten utmerker seg ved å være spettete i brunt og grønt. Vingenes ytterkant er bølgete eller svakt flikete, sjeldnere jevn.

 Levevis 
Biblidinae er tropiske skogsinsekter. Larvene i slekten Hamadryas lever på planter i vortemelkfamilien (Euphorbiaceae). De voksne sommerfuglene besøker sjelden blomster, men drikker fra råtnende frukt, gjødsel og åtsler. Disse artene lager en karakteristisk, klikkende lyd når de flyr. Det er bare hannene som lager denne lyden, som muligens oppstår når noen oppsvulmede årer på forvingene smeller mot hverandre.
Tross de livlige fargetegningene er disse sommerfuglene godt kamuflert i vekslende sol og skygge under løvtaket.

 Utbredelse 
Slekten er utbredt over det meste av Sør- og Mellom-Amerika, mot nord til Arizona.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Underfamilien Biblidinae Boisduval, 1833
 Gruppen Ageroniini Doubleday, 1847 – 28 arter i fire slekter, alle neotropiske
 Slekten Hamadryas Hübner, 1819
 Hamadryas albicornis (Staudinger, [1885])
 Hamadryas alicia (Bates, 1865)
 Hamadryas amphichloe (Boisduval, 1870)
 Hamadryas amphinome (Linnaeus, 1767) 
 Hamadryas arete (Doubleday, 1847)
 Hamadryas arinome (Lucas, 1853) 
 Hamadryas atlantis (Bates, 1864) 
 Hamadryas belladonna (Bates, 1865) 
 Hamadryas chloe (Stoll, [1787])
 Hamadryas epinome (Felder & Felder, 1867)
 Hamadryas februa (Hübner, [1823]) 
 Hamadryas feronia (Linnaeus, 1758) 
 Hamadryas fornax (Hübner, [1823]) 
 Hamadryas glauconome (Bates, 1864) 
 Hamadryas guatemalena (Bates, 1864) 
 Hamadryas honorina (Fruhstorfer, 1916)
 Hamadryas iphthime (Bates, 1864) 
 Hamadryas julitta (Fruhstorfer, 1914) 
 Hamadryas laodamia (Cramer, [1777]) 
 Hamadryas rosandra (Fruhstorfer, 1916)
 Hamadryas velutina (Bates, 1865)

 Kilder 
 d'Abrera, B. (1984) Butterflies of South America. Hill House. ISBN 0-9593639-2-0
 Wahlberg, N. og Brower, A.V.Z. (2006) Biblidinae på Tree of life 
 Markku Savela's Lepidoptera and some other life forms: Sjekkliste over artene. Hentet 28.12. 2011.

 Eksterne lenker 


Kategori:Biblidinae
Kategori:Sommerfugler formelt beskrevet i 1819
Kategori:Dyr formelt beskrevet av Jacob Hübner